#### MNB azonosító: R38

**MÓDSZERTANI SEGÉDLET**

**Rezidens, nem-bank ügyfelek külföldi (forint és deviza) fizetési forgalom miatti jóváírásai és terhelései**

**I. Általános előírások**

Az R38 jelentés a fizetésimérleg-statisztikai vállalati adatszolgáltatói kör felmérését,karbantartását, a potenciális jelentők megtalálását célozza. A táblában a hitelintézetek rezidens ügyfelei szerint bontva kell megadni a külföldi fizetési forgalomban a negyedév során történt jóváírások és terhelések darabszámát és millió forintra átszámított összegét.

Az adatszolgáltatást azokra a rezidens, törzsszámmal rendelkező, nem-bank (nem C szektorba tartozó) ügyfelekre kell csak kitölteni, akiknek a negyedéves terhelés vagy jóváírás forgalma meghaladja a 250 millió forintot. A forintosítás akár ügyleti, akár átlagárfolyamon is történhet.

Amennyiben az ügyfél terhelési és jóváírási forgalma csak együttesen éri el a 250 millió forintot nem kell jelenteni, ha az egyik forgalom eléri a 250 millió forintot, akkor mind a jóváírási, mind a terhelési forgalmat kérjük az adatszolgáltatásban szerepeltetni.

Külföldi fizetési forgalom alatt - a P05 adatszolgáltatással összhangban - az a fizetési forgalom értendő, amely során a megbízó vagy jogosult intézménye a Magyar Köztársaság határain kívül nyújtja pénzforgalmi szolgáltatásait.

A darabszám és millió forintra átszámított forgalom adatok esetén a forintban és a devizában összesítve végrehajtott fizetéseket kell figyelembe kell venni.